141 



med et Laag, dannet af Silke, Jord og Mosstumper, og 

 senere med en Inderdør af sædvanlig Beskaffenhed, om 

 end just ikke videre kunstfærdig ^*ort. Dens Liv i 

 Fangenskab paa denne Maade varede et helt Aar, indtil 

 M. var nødt til at rejse bort og derfor satte den i Frihed. 

 — En Nemesia Moggridgii , anbragt i en Tinkasse med 

 Mos og lidt Jord, lavede sig i Løbet af en Nat et helt 

 Silkerør, forstærket med Jord, op igjennem Mosset, og 

 3 Dage efter var det forsynet med Dør. M. har ogsaa 

 engang set en næsten fuldvoxen Cteniza Moggridgii , der 

 var anbragt i en Kasse med fugtig Jord under Flor, grave 

 sig i Løbet af en eneste Nat et fuldstændigt Rør og for- 

 syne det med en bevægelig Dør; men dette Tilfælde er 

 en ren Undtagelse; to unge Exemplarer, der bleve for- 

 sendte i smaa Glasflasker med vid Hals, forede disse ud 

 med Silke og forsynede dem med en Dør af Silke og 

 Mos, der sluttede meget godt i Glassets Munding. 



Det er vel ikke hyppigt, at man finder AflFald efter 

 Edderkoppernes Maaltider i deres Reder, men M. har 

 dog fundet det mindst én Gang hos enhver af de Arter, 

 som han har undersøgt. Grunden til, at dette er saa 

 sjældent, kan næppe være, at alt sligt føres udenfor, men 

 snarere, at dette Bundfald efterhaanden bliver overspun- 

 det og saaledes skjult. Det bestaar af Hudskeletterne 

 af Myrer, Biller, Ørentviste, Tæger, Skrukketrolde og 

 andre paa Jorden krybende og kravlende Leddyr. Ofte 

 ere deres Reder anbragte midt i Myretuer; de ere da 

 meget godt skjulte paa Overfladen, og at aabne Døren, 

 fange en Myre og smække i igjen, er i den Grad et Se- 

 kunds Værk, at Røveren kan fortsætte sin lumske Færd 

 uden at blive opdaget, saa længe det skal være; mærkede 

 de andre Myrer det, vilde de snart lære at undgaa den. 



